# Ennatu Domingo Soler

Ennatu Domingo Soler (Wereta, 1996) és una investigadora i escriptora catalana, analista de la política i centrada en prevenció de conflictes i resolució d'aquests en geopolítica. El seu àmbit és l'entorn europeu i africà, les relacions internacionals, la diplomàcia, les dinàmiques polítiques, les regions del corn d'Àfrica i la Mar Roja, sobretot en l'àmbit d'Etiòpia. És filla d'Anna Soler-Pont.
Nascuda a Etiòpia, és llicenciada en Ciències Polítiques per la Universitat de Kent a Canterbury (Anglaterra) i màster en Conflicte Internacional i Seguretat per la Universitat de Kent a Brussel·les (Bèlgica). Ha treballat com a becària a International Crisis Group (ICG), a la seu de Nairobi (Kenya), on va obtenir una Beca Schuman per treballar al Departament d'Afers Exteriors del Parlament Europeu a Brussel·les, en l'àmbit de les relacions entre la Unió Europea amb els països de l'Àfrica, el Carib i el Pacífic. A actualment és assistent de recerca del think tank European Center for Development Policy Management (ECDPM), a la seu de Maastricht (els Països Baixos).
A la seva autobiografia Fusta d'eucaliptus cremada, explicà la història de la seva mare Yamrot, maltractada, prostituïda i que morí de sida l'any 2003 amb 25 anys. Domingo fou adoptada quan ja tenia 7 anys per una família de Barcelona, Anna Soler-Pont i Ricard Domingo, i anà a viure al barri de Gràcia. De petita a Etiòpia no fou matriculada a l'escola, però ella hi accedí cosa que li comportà una esbroncada del professor, ja que no estava matriculada.
És afiliada a Junts per Catalunya, i es presentà en el lloc 28 a la llista per Barcelona a les Eleccions al Parlament de Catalunya de 2021. Ella mateixa es defineix com a feminista, ecologista, i independentista catalana.
El 2024 es presenta a les eleccions al Parlament de Catalunya com a 6a a la llista per Barcelona de Junts per Catalunya.
Des d'octubre de 2024 és vocal de drets socials, igualtat i feminisme del seu partit.

## Bibliografia

* Fusta d'eucaliptus cremada. Navona Editorial, 2022, p. 168. ISBN 9788419179135.
* Madera de eucalipto quemada. Navona Editorial, 2022, p. 184. ISBN 9788419179142.

## Referències

* ↑ «Qui és Ennatu Domingo (Junts)candidata a les eleccions del 12-M?». [Consulta: 8 maig 2024].
* ↑ «Ennatu Domingo». ECDPM. Arxivat de l'original el 15 de febrer 2022. [Consulta: 10 abril 2022].
* ↑ «Ennatu Domingo». Navona Editorial. [Consulta: 10 abril 2022].
* ↑ Puértolas, Adrià «Ennatu Domingo: "No pot ser que em veieu com una persona a qui heu salvat"». El Nacional, 10-04-2022 [Consulta: 10 abril 2022].
* ↑ «Ennatu Domingo, politòloga que va arribar a Catalunya als set anys: “Com ha pogut canviar tant la meva vida en tan poc temps?”». Rac 1, 28-03-2022 [Consulta: 10 abril 2022].
* ↑ Gil Günther, Mercè «Ennatu Domingo: “Estic fent l'esforç de resistir a l’oblit”». Núvol, 31-03-2022 [Consulta: 10 abril 2022].
* ↑ Ayén, Xavi «Ennatu Domingo: "Mi madre africana murió a mi edad, los 25 años"». La Vanguardia, 28-03-2022 [Consulta: 10 abril 2022].
* ↑ «Llista i programa electoral de Junts per Catalunya». Vilaweb, 03-02-2021 [Consulta: 10 abril 2022].
* ↑ Sánchez, Sara. «Candidatura Ennatu Domingo Soler». Sara-Lidiaester. Arxivat de l'original el 22 de gener 2022. [Consulta: 10 abril 2022].
* ↑ «Llista de Junts i Puigdemont per a les eleccions a Catalunya 2024». Vilaweb, 05-04-2024. [Consulta: 6 abril 2024].
* ↑ Sallés, Quico; Botanch, Josep Maria. «Tots els noms de la nova executiva de Junts impulsada per Puigdemont i Turull». El Món.cat, 26-10-2024. [Consulta: 27 octubre 2024].

## Enllaços externs

* Articles d'Ennatu Domingo a la web de l'Associació de Famílies de Nens i Nenes d’Etiòpia